में सबालिया नजरें कन्ने जगदीश दी बक्खी दिक्खेया। ओदे पीले मुंहां उप्पर सिगट पीने करी काले होए दे ओठ होर बी काले सेई होआ दे हे। उन्नै इक बारी अपनी माऊ दी बक्खी दिक्खेया, फी भैनु दी बक्खी ते फी अपने लौह्के भ्राउ अल्ल चाढ़ियै दिखदे होई बोलेया- "मेरे सामने उनेंगी च्हा पलाई, समोसे खलाये ते मीं इक बारी झूठें-सच्चें बी च्ह लेई नईं पुच्छेया ए जानी बुज्झियै मीं उन्दे सामनै ‘इगनोर’ करने आली गल्ल नईं ते होर के ऐ ?"